PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR.53666/23.09.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul dehotărâre privind predarea către Ministerul Dezvoltării, Lucrărilor Publice şi Administraţiei prin Compania Naţională de Investiţii C.N.I. S.A. a amplasamentului şi asigurarea condiţiilor în vederea realizării obiectivului de investiții

**PROIECT TIP-CONSTRUIRE CREȘĂ MARE, STRADA IULIU COROIANU NR.46 MUNICIPIUL SATU MARE JUD.SATU MARE**

Prin prezentul proiect de hotărâre se abrogă Hotărârea Consiliului Local al Municipiului Satu Mare nr. 312/15.09.2022, urmare a discuțiilor purtate de autoritatea executivă cu reprezentanții CNI – SA, prezentul proiect conținând în forma prezentată cerințele CNI -SA.

Obiectivul general al proiectului, în cadrul dezvoltării durabile a municipiului, este construirea unor spații specifice educaționale învățământului antepreșcolar.

În momentul de față, în zona de N–V, municipiul Satu Mare nu dispune de unitate tip creșă. Prognozele evoluției indică pentru viitor o creștere accentuată a numărului de copii.

Prin implementarea acestei investiții se vor oferi oportunități de îngrijre, dezvoltare si învățare în egală măsură tuturor copiilor, indiferent de sex, rasă, religie, mediu cultural de proveniența sau statut socio-economic a copiilor de la 0 la 3 ani, asigurându-se premisele pentru reîntoarcerea pe piața muncii a persoanelor active. De asemenea se va dezvolta infrastructura educațională, care este de o importanță deosebită, fiind esențială pentru educație, dezvoltarea timpurie a copiilor și a capacității lor de integrare socială.

Existenţa unui teren cu suprafața de 11.928 mp pe amplasamentul din municipiul Satu Mare, str.Iuliu Coroianu nr.46 precum şi sursele de finanţare a investiţiei conform subprogramului *Unități și insituții de învățământ de stat* prin Compania Naţională de Investiţii "C.N.I." - S.A. reprezintă oportunitatea Municipiului de a realiza investiția, cu costuri minime.

Consiliului local îi revine sarcina de a aproba transmiterea in folosinţă gratuită a terenului cu suprafaţa de 4.948 mp, precum şi aprobarea asigurării finanțării de către municipiul Satu Mare a cheltuielilor pentru racordurile la utilități (energie electrică, apă, canal, gaz, telefonie, internet), a cheltuielilor pentru lucrările de sistematizare, respectiv pentru întreţinerea şi exploatarea acestui obiectiv investiţional.

După realizarea obiectivului de investiții, municipiul Satu Mare se obligă să întrețină creșa pentru o perioadă de cel puțin 15 ani.

Predarea terenului se va face în condiţiile legii, pe bază de protocol de predare-primire între Municipiul Satu Mare şi Compania Naţională de Investiţii.

Față de cele expuse mai sus, raportat și la prevederile art. 14 din Legea nr.273 din 29 iunie 2006 privind finanțele publice locale, cu modificările și completările ulterioare ”…..

(2) Cheltuielile bugetare au destinație precisă și limitată și sunt determinate de autorizările conținute în legi speciale și în legile bugetare anuale. (3) Nicio cheltuială nu poate fi înscrisă în bugetele prevăzute la art. 1 alin. (2) și nici nu poate fi angajată și efectuată din aceste bugete, dacă nu exista bază legală pentru respectiva cheltuială. (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finanțare…..”

Față de cele prezentate mai sus proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv, Șef serviciu,**

ec.Ursu Lucica ing. Szűcs Zsigmond

Întocmit,

Németi S.